
REPUBLIKA HRVATSKA
KARLOVAČKA ŽUPANIJA
[image: ]                
           OPĆINA KAMANJE
           
          OPĆINSKO VIJEĆE

KLASA: 023-01/21-01/03
UR.BROJ: 2133-18-01-24-21
U Kamanju, 19.12.2024. godine
				
PREDMET: ZAPISNIK SA 21. SJEDNICE OPĆINSKOG VIJEĆA OPĆINE KAMANJE

Sjednica je započela u 18:00 sati u prostorima vijećnice Općine Kamanje.

Sjednici su nazočili: Ivan Lukunić, Josip Ribarić, Stjepan Maršić, Dragutin Ivančić

Nenazočni: Ana Ladika, Ružica Brgan,  Kristina Novosel Mihalić

Od predstavnika izvršne vlasti: 
· načelnik Općine Kamanje Damir Mateljan

Zapisničar: Anita Matešić Štajcer

Utvrđuje se da je prisutno 4, od ukupno 7 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne.

Predlaže slijedeći:
DNEVNI RED:
1. [bookmark: _Hlk130548234]Aktualni sat
2. Realizacija točaka i prihvaćanje zapisnika sa 20. sjednice Općinskog vijeća
3. Odluka o visini poreznih stopa poreza na dohodak Općine Kamanje
4. Donošenje Proračuna Općine Kamanje za 2025. godinu s projekcijama za 2026. i 2027. godinu i Programa za 2025. godinu:
a) Program građenja komunalne infrastrukture u 2025. godini
b) [bookmark: _Hlk186534401]Program održavanja komunalne infrastrukture u 2025. godini
c) Program javnih potreba u kulturi za 2025. godinu
d) [bookmark: _Hlk186535165]Program javnih potreba u sportu za 2025. godinu
e) Program utroška sredstava šumskog doprinosa u 2025. godini
f) Program utroška naknade za zadržavanje nezakonito izgrađenih zgrada u prostoru u 2025. godini
g) Program javnih potreba u vatrogastvu za 2025. godinu
h) Socijalni Program Općine Kamanje za 2025. godinu
5. Odluka o izvršenju Proračuna Općine Kamanje za 2025. godinu
6. III. Izmjene i dopune Proračuna Općine Kamanje za 2024. godinu
7. [bookmark: _Hlk186535643]Analiza stanja sustava civilne zaštite na području Općine Kamanje za 2024. godinu
8. [bookmark: _Hlk186535693]Odluka o usvajanju Godišnjeg plana upravljanja imovinom u vlasništvu Općine Kamanje za 2025. godinu
9. [bookmark: _Hlk186535787]Odluka o kratkoročnom kreditu – dopušteno prekoračenje po transakcijskom računu Općine Kamanje u 2024. godini
10. [bookmark: _Hlk186535860]Odluka o produženju najma obrtu za tetoviranje Oblivion Tattoo, vl. Sandrino Ribarić
                       
Predloženi dnevni red sa proširenom točkom dan je na glasanje te je jednoglasno, sa 6 glasova „ZA“ prihvaćen.

Ad1) Aktualni sat
Pod ovom točkom nije bilo pitanja.

Predsjednik je zaključio aktualni sat te se prešlo na sljedeću točku dnevnog reda.

Ad2) Realizacija točaka i prihvaćanje zapisnika sa 20. sjednice Općinskog vijeća 
Nema dopuna ili primjedbi na zapisnik sa 20. sjednice Općinskog vijeća te se prelazi na treću točku dnevnog reda. 
Ad3) Odluka o visini poreznih stopa poreza na dohodak Općine Kamanje
Pročelnica je obrazložila kako su nedavno  u Saboru izglasane zakonske promjene koje se odnose na porez na dohodak. Još uvijek očekujemo objavu Zakona i Pravilnika o porezu na dohodak u Narodnim novinama. Načelnik se nadovezao da odluku kakvu smo imali posljednjih par mjeseci, odnosno prije godinu dana kad nam je država naložila da ograničimo porez na dohodak sada ponovno moramo mijenjati jer u novoj godini kreće nova porezna reforma. Porezne stope će sad maksimalno iznositi 20% i 30%. 

Prijedlog Odluke je dan na raspravu.
Gosp. Ribarić je komentirao kako minimalna plaća raste, te kao se povećava osobni odbitak što će utjecati na mali porast plaća.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
Utvrđuje se da je donesena sljedeća
Odluka o visini poreznih stopa poreza na dohodak Općine Kamanje

I.	OPĆE ODREDBE
Članak 1.
	Ovom Odlukom se propisuju, sukladno Zakonu o porezu na dohodak, visine poreznih  stopa godišnjeg  poreza na dohodak Općine Kamanje. 
Članak 2.
Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II.	POREZNE STOPE
Članak 3.
	Niža porezna stopa za obračun godišnjeg poreza na dohodak iznosi 20 %.
	Viša porezna stopa za obračun godišnjeg poreza na dohodak iznosi 30 %.
	Prag za primjenu navedenih poreznih stopa propisan je Zakonom.

III.	PRIJELAZNE I ZAVRŠNE ODREDBE

Članak 4.
Danom stupanja na snagu ove Odluke prestaje važiti Odluka o visini poreznih stopa poreza na dohodak Općine Kamanje (Glasnik Općine Kamanje br. 05/23).

Članak 5.
Ova Odluka objavit će se u „Glasniku Općine Kamanje “ i u  „Narodnim novinama“,  a stupa na snagu 1. siječnja 2025. godine.


Prelazi se na slijedeću točku.

[bookmark: _Hlk169009170]Ad4) 4.	Donošenje Proračuna Općine Kamanje za 2025. godinu s projekcijama za 2026. i 2027. godinu i Programa za 2025. godinu 
Pročelnica je obrazložila kako Zakon definira proračun kao akt jedinice lokalne i područne (regionalne) samouprave kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave za jednu godinu te projekcije za slijedeće dvije godine, a donosi ga predstavničko tijelo. Predstavničko tijelo jedinice lokalne i područne (regionalne) samouprave donosi proračun jedinice lokalne samouprave za 2025. godinu na razini skupine (druga razina računskog plana) te projekcije za 2026. i 2027. godinu također na razini skupine (druga razina računskog plana).
Prijedlog Proračuna dan je na raspravu.
Načelnik je obrazložio projekte koji su planirani proračunom za iduću godinu te je rekao da je izvršenje tih projekata ovisno o prihodima koji su na raspolaganju, odnosno natječajima na koje se možemo javiti. Istaknuo je da idemo sa natječajem za obnovu vatrogasnih domova gdje ćemo prijaviti kompletno,  novo uređenje stropa, novo uređenje zidova, novom uređenje podova obnovi sanitarni čvor, uređenje pozornice, te predpristupnog dijela ulaza. Obrazložio je započete pregovore o apliciranju na Interreg VI-A, prekogranični projekt u koji smo krenuli sa hrvatskim i slovenskim partnerima i u kojem bi nam glavna aktivnost bila rekonstrukcija pomoćne zgrade kraj općinske zgrade, odnosno izgraditi međugeneracijski centar. Nadalje, ponovno je istaknuo projekt rekonstrukcije DC228 te pojasnio tijek rješavanja imovinsko-pravnih odnosa zatim je obrazložio projekt šumskih puteva za koji ćemo ponovno aplicirati na EU fondove. Obrazložio je i prihode poslovanja, od čega se posebno osvrnuo na prihode od poreza na dohodak te  porez na kuće za odmor. 
Javio se gospodin Maršić koji je skrenuo pozornost na stavku održavanja šumskih puteva što je načelnik pojasnio da su sredstva za šumske puteve planirana na aktivnosti održavanje nerazvrstanih cesta i makadamskih puteva.
Gosp. Ribarić je pitao da li su izvršene sve obveze prema nogometnom klubu Vrlovka, na što je pročelnica odgovorila da je ostalo još cca 2.000,00 € za isplatiti što će biti riješeno do kraja godine.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
Utvrđuje se da je donesen slijedeći
Proračun Općine Kamanje za 2025. godinu sa projekcijama za 2026. i 2027. godinu
Proračun se daje u prilogu ovog zapisnika.
Prelazi se na slijedeću točku.

Ad4) a) Program građenja komunalne infrastrukture u 2025. godini

Pročelnica je obrazložila da Program građenja komunalne infrastrukture u 2025. godini sadrži opis poslova s procjenom troškova za gradnju pojedinih objekata i uređaja komunalne infrastrukture te iskaz financijskih sredstava potrebnih za ostvarivanje programa s naznakom izvora financiranja po djelatnostima.
Ovim Programom određuju se građevine komunalne infrastrukture koje će se graditi radi uređenja neuređenih dijelova građevinskog područja, građevine komunalne infrastrukture koje će se graditi u uređenim dijelovima građevinskog područja, građevine komunalne infrastrukture koje će se graditi izvan građevinskog područja, postojeće građevine komunalne infrastrukture koje će se rekonstruirati i način rekonstrukcije i građevine komunalne infrastrukture koje će se uklanjati.
Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja a sve kao procjenu troškova građenja.
Troškovi se iskazuju u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.  Programom gradnje objekata i uređaja komunalne infrastrukture za 2025. godinu utvrđuje se opis poslova s procjenom troškova za gradnju objekata i uređaja, te nabavu opreme i iskaz financijskih sredstava potrebnih za ostvarivanje programa.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
[bookmark: _Hlk186536177]Utvrđuje se da je donesen slijedeći
                                                               Program građenja komunalne infrastrukture u 2025. godini

Program građenja komunalne infrastrukture u 2025. godini prilaže se uz ovaj zapisnik.

Prelazi se na slijedeću točku.

Ad4) b)	Program održavanja komunalne infrastrukture u 2025. godini

Pročelnica je obrazložila da Program održavanja infrastrukture u 2025. godini sadrži opis i opseg poslova održavanja komunalne infrastrukture s procjenom troškova po djelatnostima, iskaz financijskih sredstava potrebnih za ostvarenje Programa te izvore financiranja. Djelatnosti koje su predviđene Programom jesu održavanje javne rasvjete, održavanje nerazvrstanih cesta, održavanje javnih zelenih površina, održavanje čistoće javnih površina, održavanje groblja i objekata na groblju, održavanje javnih površina u zimskim uvjetima te ostali poslovi održavanja komunalne infrastrukture.

[bookmark: _Hlk186535316]Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
Utvrđuje se da je donesen slijedeći
                Program održavanja komunalne infrastrukture u 2025. godini

Program se prilaže uz ovaj zapisnik.
Prelazi se na slijedeću točku.

[bookmark: _Hlk186535123][bookmark: _Hlk186535033]Ad4) c)	Program javnih potreba u kulturi za 2025. godinu

Pročelnica je obrazložila da  se ovim Programom obuhvaćaju kulturne djelatnosti i poslove, akcije i manifestacije u kulturi koje su od interesa za Općinu Kamanje, a koje se ovim Programom utvrđuje kao javne potrebe, kao i one koje su utvrđene posebnim zakonom, a osobito djelatnost i poslovi ustanova kulture, udruženja i drugih organizacija u kulturi, pomaganje i poticanje umjetničkog i kulturnog stvaralaštva, akcije i manifestacije što doprinose razvitku i promicanju kulturnog života, te investicijsko održavanje, adaptacije i zahvati na objektima kulture.
Svrha programa je omogućiti redovnu i programsku djelatnost ustanova u kulturi, podupiranje kulturno umjetničkog amaterizma te udruga i programskih djelatnosti izvan ustanova u kulturi.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
Utvrđuje se da je donesen slijedeći

Program javnih potreba u kulturi za 2025. godinu

Članak 1.
Javne potrebe u kulturi Općine Kamanje za 2025. godinu obuhvaćaju kulturne djelatnosti i poslove, akcije i manifestacije u kulturi koje su od interesa za Općinu Kamanje, a koje se ovim Programom utvrđuje kao javne potrebe, kao i one koje su utvrđene posebnim zakonom, a osobito djelatnost i poslovi ustanova kulture, udruženja i drugih organizacija u kulturi, pomaganje i poticanje umjetničkog i kulturnog stvaralaštva, akcije i manifestacije što doprinose razvitku i promicanju kulturnog života, te investicijsko održavanje, adaptacije i zahvati na objektima kulture.
Svrha programa je omogućiti redovnu i programsku djelatnost ustanova u kulturi, podupiranje kulturno umjetničkog amaterizma te udruga i programskih djelatnosti izvan ustanova u kulturi.
Cilj programa javnih potreba u kulturi je provođenje aktivnosti vezanih za zadovoljavanje kulturnih potreba mještanima Kamanja ovisno o njihovim individualnim sklonostima i željama te obogaćivanje kulturnoga života i podizanje kulturne ponude Općine kao i poboljšanje materijalnih uvjeta za razvoj kulture.

Članak 2.
U 2025. godini Općina Kamanje sufinancirat će javne potrebe u kulturi kako slijedi:
•	Redovna djelatnost i program Kulturno umjetničkog  društva Kamanje
•	Redovna djelatnost i program Društva umirovljenika Kamanje

Članak 3.
Financijska sredstva za ostvarivanje javnih potreba iz članka 2. ovog Programa osiguravaju se u proračunu Općine Kamanje za 2025. godinu:

PROGRAM P1012: PROMICANJE KULTURE,
 FUNKCIJA 082: Službe kulture 
AKTIVNOST A1012 01:    Donacije neprofitnim organizacijama koje promiču kulturu, konto 381 u iznosu od 4.000,00 EUR, izvor financiranja: 1, Opći prihodi i primici                      
                                    			
Sredstva će odobriti načelnik Općine Kamanje sukladno potpisanim ugovorima i zahtjeva za isplatu sredstava kojima prethodi raspisani javni natječaj / javni poziv za dodjelu sredstava iz proračuna Općine Kamanje te postupak ocjene i odabira programa ili projekata. 

Članak 4.
Ovaj Program javnih potreba u kulturi objavit će se u „Glasniku Općine Kamanje“, a stupa na snagu 01. siječnja 2025. godine.	

Prelazi se na slijedeću točku.


Ad4) 	d)	Program javnih potreba u sportu za 2025. godinu
Pročelnica je obrazložila da je Program javnih potreba u sportu za područje Općine Kamanje u 2025. godini planski  dokument kojim se Općina kreće u sustavu razvoja, poticanja i promicanja sporta, zakonskih sportskih regulativa, obuhvaćajući sve dobne kategorije bez razlike u spolu, vjeri, političkoj ili bilo kojoj drugoj pripadnosti, a sa svrhom i zadaćom zadovoljavanja osnovnih ljudskih potreba za kretanjem i tjelesnom aktivnošću.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesen slijedeći
Program javnih potreba u sportu za 2025. godinu

TEMELJNE ODREDBE
Članak 1.

Program javnih potreba u sportu Općine Kamanje za 2025. godinu temelji se na:
· zakonskim obvezama utvrđenim u članku 74. i 76. Zakona o sportu („ Narodne novine“  br. 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i 
· očekivanom prilivu sredstava u proračunu Općine Kamanje u 2025. godini

CILJ DONOŠENJA PROGRAMA JAVNIH POTREBA 

Članak 2.

Program javnih potreba u sportu za područje Općine Kamanje u 2025. godini planski je dokument kojim se Općina kreće u sustavu razvoja, poticanja i promicanja sporta, zakonskih sportskih regulativa, obuhvaćajući sve dobne kategorije bez razlike u spolu, vjeri, političkoj ili bilo kojoj drugoj pripadnosti, a sa svrhom i zadaćom zadovoljavanja osnovnih ljudskih potreba za kretanjem i tjelesnom aktivnošću.
Stoga, možemo ustvrditi da je sport interdisciplinirana društvena djelatnost koja povezuje i spaja sve segmente društva noseći pozitivne posljedice svim uključenim subjektima.
Program javnih potreba u športu općine Kamanje za 2025. godinu utvrđuje aktivnosti i visinu sredstava za koja će se doznačiti sportskim društvima:
· Za redovan rad i promicanje sportskih aktivnosti

SREDSTVA ZA PROGRAM JAVNIH POTREBA U SPORTU

Članak 3.

Financijska sredstva za ostvarivanje javnih potreba iz članka 2. ovog Programa osiguravaju se u proračunu Općine Kamanje za 2025. godinu u iznosu od 9.000,00 EUR.

 PROGRAM P1008: RAZVOJ SPORTA I REKREACIJE, 
 FUNKCIJA 081: Službe rekreacije i sporta, 
 AKTIVNOST A1008 01: Donacije sportskim društvima  
 KONTO 38: Ostali rashodi: 9.000,00 EUR
IZVOR FINANCIRANJA: 1, Opći prihodi i primici

Sredstva će se dodjeljivati temeljem potpisanog Ugovora i zahtjeva za isplatu sredstava kojima prethodi raspisani javni natječaj / javni poziv za dodjelu sredstava iz proračuna Općine Kamanje te postupak ocjene i odabira programa ili projekta.

ZAVRŠNE ODREDBE
Članak 4.

Udruge iz članka 2. stavak 4. ovog Programa dužne su, u svrhu pravdanja utroška doznačenih proračunskih sredstava, dostaviti Općini Kamanje opisno i financijsko izvješće u rokovima i na način utvrđen Ugovorom o dodjeli financijskih sredstava.

Članak 5.

Ovaj Program javnih potreba u sportu objavit će se u „Glasniku Općine Kamanje“, a stupa na snagu 01. siječnja 2025. godine.
Prelazi se na slijedeću točku.


Ad4) e)	Program utroška sredstava šumskog doprinosa u 2025. godini

Pročelnica je obrazložila kako Programom utroška sredstava šumskog doprinosa za 2025. godinu utvrđuje se namjena korištenja i kontrola utroška sredstava šumskog doprinosa koji se plaća u visini od 10% jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

[bookmark: _Hlk186536814]Utvrđuje se da je donesen slijedeći
Program utroška sredstava šumskog doprinosa u 2025. godini

Članak 1.
Programom utroška sredstava šumskog doprinosa za 2025. godinu utvrđuje se namjena korištenja i kontrola utroška sredstava šumskog doprinosa koji se plaća u visini od 10% jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

Članak 2.
Sredstva šumskog doprinosa uplaćuju se na žiro račun Proračuna Općine Kamanje IBAN broj HR8223400091862300007 otvoren kod Privredne banke Zagreb d.d., Podružnica Karlovac.

Članak 3.

	Prihod sredstava šumskog doprinosa za 2025. godinu planiran u visini 100,00 EUR, utrošit će se u svrhu izgradnje komunalne infrastrukture, a prema Programu održavanja komunalne infrastrukture za 2025. godinu, a u skladu s namjenom utvrđenom člankom 69. stavkom 3. Zakona o šumama (Narodne novine, br. 68/18, 115/18, 98/19, 32/20, 145/20, 101/23). Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti sadržaj ovog Programa.
Članak 4.
Ovaj Program objavit će se u „Glasniku Općine Kamanje“, a stupa na snagu 01. siječnja 2025. godine. 					
Prelazi se na slijedeću točku.

Ad4) f)	Program utroška naknade za zadržavanje nezakonito izgrađenih zgrada u prostoru u 2025. godini
Pročelnica je obrazložila da Programom utroška naknade za zadržavanje nezakonito izgrađene zgrade u prostoru za 2025. godinu utvrđuje se namjena korištenja i kontrola utroška naknade. Sredstva naknade za zadržavanje nezakonito izgrađene zgrade u prostoru uplaćuju se u Državni proračun, od čega se 30% sredstava raspoređuje se na račun Općine Kamanje.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesen slijedeći

Program utroška naknade za zadržavanje nezakonito izgrađenih zgrada u prostoru u 2025. godini

Članak 1.
	Programom utroška naknade za zadržavanje nezakonito izgrađene zgrade u prostoru za 2025. godinu utvrđuje se namjena korištenja i kontrola utroška naknade.

Članak 2.
	Sredstva naknade za zadržavanje nezakonito izgrađene zgrade u prostoru uplaćuju se u Državni proračun, a 30% sredstava prikupljene naknade raspoređuje se na račun Općine Kamanje.

Članak 3.
	U proračunu Općine Kamanje za 2025. godinu predviđaju se sredstva naknade za zadržavanje nezakonito izgrađene zgrade u iznosu od 500,00 EUR.
		Sredstva iz prethodnog stavka ovog članka utrošiti će se u okviru Programa održavanja komunalne infrastrukture u 2025. godini  

Članak 4.
	Ovaj Program objaviti će se u „Glasniku Općine Kamanje“, a stupa na snagu 01.01.2025. godine.


Prelazi se na slijedeću točku.

Ad4) g)	Program javnih potreba u vatrogastvu za 2025. godinu

Pročelnica je obrazložila da je svrha Programa javnih potreba u vatrogastvu  osiguranje provedbe preventivnih mjera zaštite od požara i eksplozija, osiguranje uvjeta za gašenje požara i spašavanje ljudi i imovine ugrožene požarom, pružanje tehničke pomoći u nezgodama, opasnim situacijama te ekološkim i drugim nesrećama.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesen slijedeći
Program javnih potreba u vatrogastvu za 2025. godinu

Članak 1.
I. SVRHA PROGRAMA
Svrha Programa javnih potreba u vatrogastvu je osiguranje provedbe preventivnih mjera zaštite od požara i eksplozija, osiguranje uvjeta za gašenje požara i spašavanje ljudi i imovine ugrožene požarom, pružanje tehničke pomoći u nezgodama, opasnim situacijama te ekološkim i drugim nesrećama.

II. TEMELJNE ODREDBE
Ovim programom utvrđuje se programski zadaci Vatrogasne zajednice Općine Kamanje koji se odnose na:
· Plan zaštite od požara i tehnološke eksplozije i Procjenu ugroženosti od požara i tehnološke eksplozije
· Plaćanje i unaprjeđenje rada Vatrogasne zajednice i DVD-a s područja općine Kamanje
· Organiziranje promicanja  i unaprijeđenja stručno tehničkih poslova
· Informativno izvještajnu djelatnost

III. PROGRAMSKI ZADACI U 2025. GODINI
Programski zadaci sastoje se od:
a) Redovite djelatnosti Vatrogasne zajednice općine Kamanje
b) Kapitalnih ulaganja

a) Redovna djelatnost Vatrogasne zajednice općine Kamanje očituje se kroz:
· Primjenu Plana zaštite od požara u ostvarivanju novog  ustroja temeljem Zakona o vatrogastvu
· Ostvarivanje programa Republike Hrvatske o provedbi posebnih mjera zaštite od požara
· Unapređivanje preventivne i operativne djelatnosti DVD-a u zaštiti od požara, te organiziranje stručnih seminara
· Upravljanje u pripremamama i provođenje zaštite od požara i spašavanju u većim akcijama
· Stručno osposobljavanje vatrogasaca te pučanstva
· Pripremu i provođenje vatrogasnih natjecanja na nivou općine Kamanje
· Praćenje i unaprjeđivanje rada u području vatrogastva
· Sufinanciranje značajnih obljetnica
·  Organizaciju i provedbu propagandne aktivnosti glede unapređenja vatrogastva i zaštite od požara putem brošura, letka i priopćenjima putem sredstava javnog priopćivanja
· Organiziranje i provođenje aktivnosti u sklopu akcije „Mjesec zaštite od požara“ i „Dana vatrogasaca“
· Analizu i praćenje te ostvarivanje rada i ustroja vatrogasnih ogganizacija (DVD-a)
· Vježbe s operativno-tehničkim zadacima
· Priprema desetina za natjecanje

b) Kapitalna ulaganja
U cilju unaprjeđenja preventivne i operativne djelatnosti  DVD-a s područja Općine Kamanje potrebno je osigurati opremanje uređaja i vatrogasne opreme te održavanje postojeće opreme u operativnom stanju. Isto tako potrebno je voditi računa i o održavanju vatrogasnih domova.

Programski zadaci Općine Kamanje odnose se na:
· osiguranje sredstava potrebnih za obavljanje redovne djelatnosti i za kapitalna ulaganja Vatrogasne zajednice Općine Kamanje

IV.  SREDSTVA ZA REALIZACIJU PROGRAMA U 2025. GODINI
Za potrebe provođenja programskih zadataka u 2025. godini, u Proračunu općine Kamanje planiraju se sredstva u ukupnom iznosu od 18.800,00 EUR, Program P1011: Organiziranje i provođenje zaštite i spašavanja, Aktivnost A1011 01: Protupožarna i civilna zaštita a prema programskim zadacima sredstva su raspoređenja za sljedeće namjene:

	Programski zadatak
	Izvor financiranja
	Iznos planiranih rashoda

	1. Tekuće održavanje prostorija DVD-a
	Opći prihodi i primici
	1.000,00 EUR

	2. Redovita djelatnost VZO Kamanje
a) Troškovi redovite djelatnosti
	Opći prihodi i primici
	
15.000,00 EUR

	b) 
	
	

	3. Financiranje programskih djelatnosti HGSS Stanice Karlovac
a) Troškovi HGSS Stanice Karlovac
	
Pomoći
	
300,00 EUR

	4. Kapitalna ulaganja
a) Nabava opreme
b) Troškovi registracije vozila i održavanja opreme
	
Pomoći
	

	5. 
	
	1.500,00 EUR

	c) 
	
Donacije
	     
1.000,00 EUR



								    UKUPNO:         18.800,00 EUR
Dodjela sredstava korisnicima po ovom Programu vršit će se sukladno Odluci o izvršavanju proračuna Općine Kamanje za 2025.godinu, odnosno doznačivat će se Vatrogasnoj zajednici mjesečno.
Sredstva za troškove HGSS Stanice Karlovac u ukupnom iznosu od 300,00 EUR isplatit će se temeljem zaključka Općinskog načelnika.
Sredstva za kapitalna ulaganja u ukupnom iznosu od 2.500,00 EUR isplaćivat će se u skladu sa proračunskim mogućnostima ovisno o pritjecanju proračunskih sredstava u Proračun općine Kamanje u 2025. godini na temelju zaključka Općinskog načelnik.
Ukoliko se proračunski prihodi u 2025. godini neće ostvariti u planiranim iznosima, planirani rashodi za potrebe vatrogastva uskladiti će se u odnosu na stvarno ostvarene prihode, postupkom uravnoteženja proračuna, a putem izmjena i dopuna proračuna općine Kamanje za 2025. godinu.
Ukupna sredstva za financiranje javnih potreba u vatrogastvu, koja će se isplatiti u 2025. godini, ne mogu biti veća od ukupno planiranih sredstava u Proračunu općine Kamanje za 2025. godinu, niti manja od zakonske obveze propisane člankom 111. stavak 3. Zakona o vatrogastvu (NN 125/19 i 114/22).
Ukoliko visina sredstava za financiranje javnih potreba u vatrogastvu, obračunata prema zakonskim propisima, bude viša od planiranih sredstava u proračunu, iznos planiranih sredstava uskladiti će se sa visinom sredstava prema zakonskoj obvezi putem izmjena i dopuna proračuna Općine Kamanje za 2025. godinu

V. ZAVRŠNE ODREDBE
Vatrogasna zajednica općine Kamanje obvezatna je do 30.06.2026. godine podnijeti  Općinskom vijeću općine Kamanje Izvješće o radu i Financijsko izvješće za razdoblje 01.01.-31.12.2025. godine.
Članak 2.
Program javnih potreba u vatrogastvu objavit će se u „Glasniku općine Kamanje“, a stupa na snagu 01.01.2025. godine.

Prelazi se na slijedeću točku.

[bookmark: _Hlk186536827]Ad4) h)	Socijalni Program Općine Kamanje za 2025. godinu
Pročelnica je obrazložila da Socijalnim programom općine Kamanje za 2025. god. utvrđuju se prava korisnika na oblike pomoći iz djelatnosti socijalne skrbi koju osigurava Općina Kamanje. Oblici pomoći koji se mogu ostvariti kroz socijalni program su: Novčana pomoć za opremanje novorođenčadi,  Oslobođenje plaćanja komunalne naknade, sufinanciranje boravka djece u vrtiću i dadiljanja, troškovi prijevoza učenika Osnovne škole Kamanje, sufinanciranje aktivnosti učenika OŠ Kamanje, naknada za troškove stanovanja, sufinanciranje udžbenika i ostale školske opreme za učenike Osnovne škole Kamanje, ostala prava – naknada pogrebnih troškova i jednokratna novčana pomoć, stipendiranje.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
Utvrđuje se da je donesen slijedeći

Socijalni Program Općine Kamanje za 2025. godinu

Socijalni program Općine Kamanje za 2025.g. prilaže se uz zapisnik.

Prelazi se na slijedeću točku.

Ad5) Odluka o izvršenju Proračuna Općine Kamanje za 2025. godinu
Pročelnica je obrazložila da se Proračun  sastoji od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio te obrazloženje proračuna.
Opći dio proračuna sadrži sažetak Računa prihoda i rashoda i Računa financiranja te Račun prihoda i rashoda i Račun financiranja. Ovom se odlukom uređuju prihodi i primici, rashodi i izdaci Proračuna Općine Kamanje za 2025., njegovo izvršavanje, opseg zaduživanja i jamstava, upravljanje dugom, upravljanje financijskom i nefinancijskom imovinom, korištenje namjenskih prihoda i primitaka te vlastitih prihoda, prava i obveze korisnika proračunskih sredstava, ovlasti Općinskog načelnika Općine Kamanje u izvršavanju Proračuna te druga pitanja u svezi s izvršavanjem proračuna.

Prijedlog Odluke je dan na raspravu.
Gosp. Maršić je komentirao da je odluka dosta detaljna i daje mnogo mogućnosti za postupanje.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.
Utvrđuje se da je donesena sljedeća
O D L U K A
 o izvršenju Proračuna Općine Kamanje za 2025. godinu
 

Članak 1.
Ovom se odlukom uređuju prihodi i primici, rashodi i izdaci Proračuna Općine Kamanje za 2025. godinu (u daljnjem tekstu: Proračun), njegovo izvršavanje, opseg zaduživanja i jamstava, upravljanje dugom, upravljanje financijskom i nefinancijskom imovinom, korištenje namjenskih prihoda i primitaka te vlastitih prihoda, prava i obveze korisnika proračunskih sredstava, ovlasti Općinskog načelnika Općine Kamanje u izvršavanju Proračuna te druga pitanja u svezi s izvršavanjem proračuna.

Članak 2.
Proračun se sastoji od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio te obrazloženje proračuna.
Opći dio proračuna sadrži sažetak Računa prihoda i rashoda i Računa financiranja te Račun prihoda i rashoda i Račun financiranja.
Sažetak Računa prihoda i rashoda i Sažetak Računa financiranja sastoji se od ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine te ukupnih primitaka od financijske imovine i zaduživanja i izdataka za financijsku imovinu i otplate zajmova.
Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
U Računu financiranja iskazuju se primici od financijske imovine i zaduživanja te izdaci za financijsku imovinu i za otplatu kredita prema izvorima financiranja i ekonomskoj klasifikaciji.
Ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima.
Ukoliko Općina Kamanje ili proračunski korisnik ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi, odnosno ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi.
Posebni dio proračuna sastoji se od plana rashoda i izdataka Općine Kamanje i proračunskog korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna. 

Obrazloženje općeg dijela proračuna sadrži obrazloženje:
-	prihoda i rashoda, primitaka i izdataka proračuna i
-	prenesenog manjka odnosno viška proračuna 

Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Proračun Općine Kamanje za 2025. godinu donosi se na razini skupine ekonomske klasifikacije (2. razina računskog plana), a izvršava i izvještava na razini odjeljka ekonomske klasifikacije. Projekcije se također donose na razini skupine ekonomske klasifikacije.

Članak 3.
Za planiranje i izvršavanje proračuna u cjelini Općinski načelnik je odgovoran Općinskom vijeću, o čemu ga izvještava na način propisan Zakonom o proračunu ("Narodne novine" broj 144/21).
Odgovornost za izvršavanje Proračuna podrazumijeva odgovornost za preuzimanje i verifikaciju obveza, izdavanje naloga za plaćanje na teret proračunskih sredstava putem lokalne riznice, te za utvrđivanje prava naplate i izdavanje naloga za naplatu u korist proračunskih sredstava.
Preuzimanje obveza na teret Proračuna po ugovorima koji zahtijevaju plaćanje u slijedećim godinama odobrava Općinski načelnik. Općinski načelnik izdaje suglasnost za preuzimanje obveza po ugovorima koji zahtijevaju plaćanje u slijedećim godinama temeljem zahtjeva proračunskog korisnika. Zahtjev za suglasnost najmanje sadrži: ukupnu vrijednost po ugovoru, razradu dospijeća obveze po godinama za cijelo vrijeme trajanja ugovora, proračunsku poziciju na kojoj su sredstva osigurana, nacrt/prijedlog ugovora.

U izvršavanju Proračuna Općine Kamanje za 2025. godinu primjenjuju se odredbe Zakona o proračunu
("Narodne novine" broj 144/21). Jedinstveni upravni odjel i proračunski korisnik odgovorni su za potpunu i pravodobnu naplatu prihoda i primitaka iz svoje nadležnosti, za njihovu uplatu u Proračun i izvršavanje svih rashoda i izdataka u skladu s namjenama.
Članak 4.
Proračunski korisnik Općine Kamanje, Dječji vrtić Kamanje, u 2025. godini obavljaju sve transakcije preko vlastitog računa.
Sukladno Pravilniku o proračunskom računovodstvu i Računskom planu (NN 158/2023) tijekom 2025. godine uspostaviti će se Objedinjena glavna knjiga te će proračunski korisnik poslovati putem jedinstvenog računa.

Članak 5.
Sredstva osigurana u Proračunu stavljaju se na raspolaganje svim nositeljima odnosno korisnicima proračuna u okviru ostvarenih prihoda i ovisno o dospijeću obveza ako Zakonom, posebnim dijelom Proračuna, posebnim aktom Općinskog vijeća ili Općinskog načelnika, te ugovorom s nositeljem i korisnikom proračunskih sredstava nije drugačije određeno.
Korisnici moraju sredstva koristiti štedljivo i u skladu s aktima o korištenju, odnosno raspolaganju tim sredstvima.
Svaki rashod i izdatak iz proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja. Plaćanje dospjelih obveza korisnika proračuna iz članka 4. stavka 1. ove Odluke vršit će se s jedinstvenog računa proračuna.
Korisnici smiju preuzimati obveze najviše do visine sredstava osiguranih u Posebnom dijelu Proračuna izuzev rashoda i izdataka financiranih iz vlastitih i namjenskih prihoda i primitaka.
Naknade za rad predstavničkih i izvršnih tijela, povjerenstva i slično obračunavat će se i isplaćivati temeljem Odluke o naknadama troškova za rad Općinskog vijeća i njegovih radnih tijela. Visinu naknade za rad članova Općinskog vijeća i njihovih radnih tijela donosi Općinsko vijeće.

Članak 6.
Korisnik proračuna iz članka 4. stavka 1. ove Odluke dužan je uplatiti sve prihode koje ostvari od obavljanja poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna (vlastite prihode) i namjenske primitke na jedinstveni račun proračuna.
Vlastiti prihodi koji nisu iskorišteni u prethodnoj godini prenose se u tekuću proračunsku godinu.
Ukoliko su vlastiti prihodi uplaćeni u nižem iznosu nego što je planirano, obveze se mogu preuzeti i plaćati do visine uplaćenih odnosno prenesenih sredstava. Izvršavati se mogu iznad planiranih iznosa, a do visine uplaćenih odnosno prenesenih sredstava.
Naplaćeni i preneseni, a neplanirani vlastiti prihodi mogu se koristiti prema naknadno utvrđenim aktivnostima i/ili projektima i/ili stavkama uz prethodnu suglasnost Jedinstvenog upravnog odjela. Vlastiti prihodi i primici pojedinog korisnika uplaćeni na jedinstveni račun proračuna mogu se koristiti za izvršenje rashoda i izdataka proračunskog korisnika koji ih je ostvario.
Svi prihodi i primici te rashodi i izdaci proračunskih korisnika iz članka 4. stavka 1. ove Odluke sastavni su dio Proračuna.

Članak 7.
Namjenski prihodi i primici proračuna određeni su člankom 52. st. 1. Zakona o proračunu ("Narodne novine" broj 144/21), a podrazumijevaju prihode za posebne namjene, pomoći, donacije i prihode od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknade s naslova osiguranja ako premija nije plaćena iz općih prihoda i primitaka.

Namjenski prihodi i primici uplaćuju se u proračun i koriste isključivo za namjene utvrđene proračunom i financijskim planovima proračunskih korisnika.
Rashodi i izdaci financirani iz namjenskih prihoda mogu se izvršavati iznad planiranih iznosa, a do visine uplaćenih odnosno prenesenih sredstava. Rashodi i izdaci financirani iz namjenskih primitaka mogu se izvršavati iznad planiranih iznosa, a do visine uplaćenih odnosno prenesenih sredstava uz prethodnu suglasnost Jedinstvenog upravnog odjela.
Naplaćeni i preneseni, a neplanirani namjenski prihodi i primici mogu se izvršavati prema naknadno utvrđenim aktivnostima i/ili projektima i/ili stavkama uz prethodnu suglasnost Jedinstvenog upravnog odjela.
Iznimno od navedenih odredbi su sredstva izvora pomoći – pomoći EU, pomoći EU predfinanciranje iz općih prihoda i primitaka, pomoći EU predfinanciranje iz prihoda po posebnim propisima koji se koriste za projekte financirane iz sredstva EU, a koje je potrebno prethodno financirati iz ostalih izvora proračunskih prihoda. Isti se izvršavaju do visine planiranih rashoda u proračunu.

Članak 8.
Isplata plaća u Jedinstvenom upravnom odjelu vršiti će se u skladu s Pravilnikom o unutarnjem redu Jedinstvenog upravnog odjela Općine Kamanje te njegovim izmjenama i dopunama, Odlukom o koeficijentima za obračun plaća službenika i namještenika Općine Kamanje te njenim izmjenama i dopunama, te Odlukom o određivanju plaće i drugih prava načelnika Općine Kamanje
Isplate materijalnih i drugih prava vršit će se u skladu s Pravilnikom o unutarnjem redu Jedinstvenog upravnog odjela Općine Kamanje te njegovim izmjenama i dopunama.

Članak 9.
Stvarna naplata prihoda i primitaka nije ograničena procjenom prihoda i primitaka u Proračunu. Iznosi rashoda i izdataka utvrđeni u Proračunu smatraju se maksimalnim iznosima, tako da stvarni rashodi i izdaci Proračuna u 2025. godini ne smiju biti veći od odobrenog Proračuna, izuzev kod vlastitih i namjenskih prihoda. Prednost u podmirivanju rashoda/izdataka Proračuna imaju rashodi/izdaci vezani za plaće i kreditne obveze.
Ako se tijekom godine zbog promjena gospodarskih kretanja i/ili nastanka novih obveza za Proračun povećaju rashodi i/ili izdaci odnosno smanje prihodi i/ili primici, Općinski načelnik odlukom može, na prijedlog Jedinstvenog upravnog odjela, obustaviti izvršavanje pojedinih rashoda i/ili izdataka (u daljnjem tekstu: privremena obustava izvršavanja) najduže 60 dana.
Općinsko vijeće Općine Kamanje ovlašćuje Općinskog načelnika da tijekom izvršavanja proračuna, zbog nastupa posebnih okolnosti, donosi odluke kojima se osiguravaju sredstva za financiranje mjera i aktivnosti vezanih za te posebne okolnosti, uključujući i odluke o preraspodjelama bez ograničenja odnosno u postotku većem od propisanog Zakonom o proračunu.
Posebne okolnosti podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu i utvrđuje se posebnom odlukom Općinskog vijeća Općine Kamanje u kojoj se određuje i rok trajanja odluke o nastupu posebnih okolnosti. O svim odlukama donesenim zbog nastupa posebnih okolnosti Općinski načelnik je dužan izvještavati Općinsko vijeće Općine Kamanje.
U slučaju potrebe Općinski načelnik može izvršiti preraspodjelu, sukladno odredbama članka 60. Zakona o proračunu najviše do pet posto na razini skupine ekonomske klasifikacije koju donosi Općinsko vijeće Općine Kamanje, a koja se umanjuje unutar izvora financiranja opći prihodi i primici i unutar izvora financiranja namjenski primici. Iznimno preraspodjela sredstava unutar izvora financiranja opći prihodi i primici može se izvršiti najviše do 15 posto na razini skupine ekonomske klasifikacije ako se time osigurava povećanje sredstava za financiranje projekata koji se sufinanciraju iz sredstava Europske unije. Preraspodjela sredstva moguća je isključivo u planu za 2025. godinu te nije moguća između Računa prihoda i rashoda i Računa financiranja.
Preraspodjelu sredstava moguće je izvršiti uz priloženi zahtjev Pročelnice koji zahtjeva preraspodjelu sredstava te dokumentaciju iz kojeg je vidljiv razlog iz kojeg proizlazi potreba za dodatnim sredstvima na proračunskoj stavci odobrenoj od strane Općinskog vijeća Općine Kamanje, a koja se povećava uz prijedlog proračunske stavke koja će se smanjiti. 
Općinski načelnik je dužan o izvršenim preraspodjelama izvijestiti Općinsko vijeće u polugodišnjem odnosno godišnjem izvještaju o izvršenju proračuna Općine Kamanje za 2025. godinu.

Članak 10.
Ako tijekom godine dođe do povećanja rashoda i/ili izdataka, odnosno smanjenja prihoda i/ili primitaka, Načelnik je dužan poduzeti mjere za uravnoteženje Proračuna propisane Zakonom o proračunu. Ako se primjenom privremenih mjera uravnoteženja Proračuna isti ne uravnoteži, njegovo uravnoteženje, odnosno preraspodjelu sredstava između proračunskih korisnika, utvrdit će Općinsko vijeće izmjenama i dopunama Proračuna.
Izmjene i dopune financijskih planova proračunskog korisnika iz članka 4. stavka 1. ove Odluke donosi se po istoj metodologiji i u rokovima kao i izmjene i dopune Proračuna Općine Kamanje.

Članak 11.
Općinski načelnik je obvezan Općinskom vijeću podnijeti Polugodišnji izvještaj o izvršenju Proračuna i Godišnji izvještaj o izvršenju Proračuna u rokovima utvrđenim Zakonom o proračunu ("Narodne novine" broj 144/21).

Članak 12.
Pogrešno ili više uplaćeni prihodi u Proračun, vraćaju se uplatiteljima na teret tih prihoda. Rješenje o povratima iz stavka 1. ovog članka donosi pročelnik Jedinstvenog upravnog odjela.
Proračunski korisnik u čijoj su nadležnosti pogrešno ili više uplaćeni prihodi dužan je dostaviti očitovanje o opravdanosti zahtjeva za povrat pogrešno ili više uplaćenih prihoda na jedinstveni račun proračuna, iznos sredstava koja se vraćaju uplatitelju te dokumentaciju kojom to potkrepljuju.
Ako se naknadno utvrdi da je isplata iz proračuna izvršena nezakonito i/ili neopravdano odnosno ako se utvrdi da su sredstva utrošena nezakonito, nenamjenski ili nesvrhovito, Općina Kamanje odnosno proračunski korisnik dužan je odmah zahtijevati povrat sredstava u proračun.

Članak 13.
Načelnik može, na prijedlog Jedinstvenog upravnog odjela, odobriti odgodu plaćanja, obročnu otplatu duga odnosno prodati, otpisati ili djelomično otpisati potraživanje i obvezu Općine Kamanje.
Načelnik odlučuje o otpisu nenaplativih i spornih potraživanja temeljem izvještaja povjerenstava za popis potraživanja, a sukladno Pravilniku o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19, 108/20).

Članak 14.
Nefinancijska dugotrajna imovina može se stjecati samo u opsegu potrebnom za ispunjavanje zadaća Općine Kamanje i proračunskog korisnika. Upravljanje nefinancijskom dugotrajnom imovinom Općine Kamanje podrazumijeva njeno korištenje, održavanje, davanje u zakup, zamjenu i prodaju. Za stjecanje nefinancijske dugotrajne imovine bez naknade potrebna je prethodna suglasnost Načelnika ako bi takvo stjecanje prouzročilo značajnije troškove za Općinu Kamanje.
Sredstva od prodaje i zamjene nefinancijske dugotrajne imovine koriste se za kapitalne rashode, za ulaganja u dionice i udjele trgovačkih društava te za otplate glavnice na temelju dugoročnog zaduživanja. 
Kapitalni rashodi jesu rashodi za nabavu nefinancijske imovine te rashodi za održavanje nefinancijske imovine i dodatna ulaganja u nefinancijsku imovinu.
Imovinom je potrebno upravljati brigom dobrog gospodara i voditi popis imovine sukladno zakonima.
Knjigovodstvena evidencija nefinancijske dugotrajne imovine Općine Kamanje vodi se u Jedinstvenom upravnom odjelu Općine Kamanje. Registar imovine vodi Jedinstveni upravni odjel Općine Kamanje. 
Odluku o kupnji i otuđenju opreme za potrebe općinske uprave donosi Načelnik.

Članak 15.
Općina Kamanje se može zaduživati uzimanjem kredita, zajmova i izdavanjem vrijednosnih papira.
Kratkoročno zaduživanje moguće je na rok od najduže 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza u skladu sa člankom 119. Zakona o proračunu.
Raspoloživa novčana sredstva mogu se oročavati kod poslovne banke poštujući načela likvidnosti i
sigurnosti. Odluku o oročavanju raspoloživih novčanih sredstava donosi Načelnik. Novčana sredstva mogu se ulagati samo s rokom povrata do 31. prosinca 2024. godine.
Dugoročno zaduživanje moguće je za investiciju koja se financira iz proračuna (rashodi za nabavu nefinancijske imovine, izuzev nabave osobnog automobila, i drugi rashodi izravno povezani s takvom investicijom), za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu radi realizacije investicije koja se sufinancira iz fondova Europske unije, za investicije odnosno projekte čija je realizacija utvrđena posebnim propisima te za financiranje obveza na ime povrata neprihvatljivih troškova koji su bili sufinancirani iz fondova Europske unije.

Članak 16.
Proračun i proračunski korisnik Općine Kamanje primjenjuju sustav proračunskog računovodstva.
Proračun i proračunski korisnik dužni su objaviti godišnje financijske izvještaje na mrežnim stranicama Općine i proračunskog korisnika.
Članak 17.
Ova Odluka objavit će se u "Glasniku Općine Kamanje“, a primjenjuje se od 01. 01. 2025. godine.


Prelazi se na slijedeću točku.

Ad6)	Prijedlog III. Izmjene i dopune Proračuna Općine Kamanje za 2024. godinu	
Pročelnica je pojasnila prihode poslovanja koje čine prihodi od poreza, pomoći, prihodi od imovine, prihodi od administrativnih pristojbi, pristojbi po posebnim propisima i naknada, prihodi od prodaje roba, proizvoda i pružanja usluga, prihodi od kazni, upravih mjera i ostali prihodi, prihodi od donacija te prihodi od prodaje nefinancijske imovine te primitke poslovanja koje čine primici od zaduživanja. Ujedno su pojašnjeni rashodi poslovanja i stavke koje se povećavaju ili smanjuju odnoso, promjene do kojih je došlo.

Program je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da su donesena slijedeća

Odluka o III. Izmjenama i dopunama Proračuna Općine Kamanje za 2024. godinu

Odluka se prilaže privitku ovog zapisnika.

[bookmark: _Hlk186536601]Prelazi se na slijedeću točku.

Ad7)  	Analiza stanja sustava civilne zaštite na području Općine Kamanje za 2024. 
Načelnik je obrazložio da u postupku donošenja proračuna razmatra se i usvaja godišnja analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava civilne zaštite koje se razmatraju svake četiri godine. Napomenuo je kako Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite. 

Prijedlog Odluke je dan na raspravu.
Nitko se nije javio za raspravu.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesena slijedeća

                          Analiza stanja sustava civilne zaštite na području Općine Kamanje za 2024. godinu


1. UVOD

Sukladno članku17. stavku 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22 - u daljnjem tekstu: Zakon), predstavničko tijelo jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava civilne zaštite koje se razmatraju svake četiri godine. 
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja. 
Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite. 
Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite. 
Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite. 

Operativne snage sustava civilne zaštite Općine Kamanje čine: 
· Stožer civilne zaštite Općine Kamanje
· Vatrogasna zajednica Općine Kamanje / Dobrovoljna vatrogasna društva: Kamanje, Orljakovo, Reštovo
· Povjerenici i zamjenici povjerenika civilne zaštite Općine Kamanje
· Gradsko društvo Crvenog križa Kamanje
· Hrvatska gorska služba spašavanja – Stanica Karlovac, te
· pravne osobe utvrđene u Odluci o određivanju operativnih snaga i pravnih osoba od interesa za sustav civilne zaštite Općine Kamanje 


2. PLANSKI DOKUMENTI

2.1. Procjena rizika od velikih nesreća i plan djelovanja civilne zaštite

Procjena rizika od velikih nesreća
Procjena rizika od velikih nesreća je skup procijenjenih relevantnih rizika izraženih u scenarijima koji su temeljeni na prijetnjama koje mogu izazvali nepoželjne posljedice na promatranom području, a obuhvata identifikaciju, analizu i vrednovanje određenih rizika.
Općinski načelnik Općine Kamanje donio je dana 12.02.20218. godine,  Odluku kojom se utvrđuje da nije potrebno provesti izradu Procjene rizika od velikih nesreća na području Općine Kamanje, KLASA: 810-03/17-01/01, UR.BROJ: 2133/22-01-18-08.
Procjena rizika od velikih nesreća za područje Općine Kamanje izrađena je na temelju Smjernica za izradu procjene rizika od velikih nesreća za područje Karlovačke županije (u daljem tekstu: Smjernice Županije) i Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (u daljem tekstu: Pravilnik, NN 65/16), te po uzoru na važeću Procjenu rizika od katastrofa za Republiku Hrvatsku.
Sukladno provedenom postupku, temeljem Obrasca samoprocjene je razvidno da je vrijednost indikatora =1, što dozvoljava da se Procjena rizika od velikih nesreća –NE RADI. Identificirane su pojedine elementarne nepogode ograničenih obima koje su se u području Općine dešavale (tuča dana 27.06.2005. godine). Sagledano je da je rizik od potresa mali, da nema postrojenja s opasnim tvarima, provoza istih kroz općinu, nema ugroze stanovništva i vrjednijih materijalnih dobara iz vodotoka, klizišta tla, i drugih ugroza/rizika većim intenzitetima. Prijedlog radne skupine je da se Procjena rizika ne radi obzirom na dostatnost i ažurnost dosadašnje Procjene ugroženosti koja zadovoljava potrebe Općine.

Plan djelovanja civilne zaštite
Na temelju članka 17. stavka 3. podstavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) (u daljnjem tekstu: Zakon) Načelnik Općine Kamanje donosi Plan djelovanja civilne zaštite za područje Općine Kamanje.
Plan djelovanja civilne zaštite za područje Općine Kamanje izrađen je u veljači 2019. godine od strane Radne skupine, koju je Odlukom imenovao Općinski načelnik (KLASA: 810-03/18-01/01, URBROJ: 2133/22-01-19-09) i Revizija Plana djelovanja civilne zaštite Općine Kamanje donesena je dana 15.12.2023. godine od strane Općinskog načelnika (KLASA: 240-01/23-01/01, URBROJ: 2133-18-01-23-04).

2.2. Drugi akti od značaja za sustav civilne zaštite
Općinsko vijeće Općine Kamanje donijelo je:
· Smjernice za organizaciju i razvoj sustava civilne zaštite na području Općine Kamanje za razdoblje 2020.-2023. godine (KLASA: 810-03/19-01/01, UR.BROJ: 2133/22-01-19-02, od dana 17.12.2019. godine)
· Zaključak o prihvaćanju Izvješća o stanju zaštite od požara i provedbe godišnjeg provedbenog plana unapređenja zaštite od požara na području Općine Kamanje za 2023. godinu (KLASA: 245-01/22-01/02, UR.BROJ: 2133-18-01-24-15 od dana 19.03.2024. godine)
· Godišnji  provedbeni plan unaprjeđenja zaštite od požara na području Općine Kamanje za 2023. godinu (KLASA: 245-01/22-01/02, UR.BROJ: 2133-18-01-23-04 od dana 01.06.2023. godine)
· Godišnji  provedbeni plan unaprjeđenja zaštite od požara na području Općine Kamanje za 2024. godinu (KLASA: 245-01/23-01/01, UR.BROJ: 2133-18-01-24-03 od dana 26.01.2024. godine)
· Plan korištenja teške građevinske mehanizacije za eventualnu žurnu izradu prosjeka i probijanje protupožarnih putova radi zaustavljanja šumskog požara (KLASA: 245-01/22-01/02, URBROJ: 2133-18-02-23-05 od dana 01.06.2023. godine)
· Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara (KLASA: 245-01/22-01/02, UR.BROJ: 2133-18-02-23-06, od dana 01.06.2023. godine)

Načelnik je donio:
· Izvješće o stanju provedbe Godišnjeg provedbenog plana unaprjeđenja zaštite od požara na području Općine Kamanje za 2023. godinu (KLASA: 245-01/22-01/02, UR.BROJ: 2133-18-02-24-14 od dana 04.03.2024. godine)
· Odluku o izmjenama i dopunama Odluke o osnivanju i imenovanju Stožera civilne zaštite Općine Kamanje (KLASA: 810-03/21-01/01, URBROJ: 2133-18-02-23-08 od dana 27.02.2023. godine)
· Plan rada Stožera civilne zaštite Općine Kamanje za 2023. godinu (KLASA: 245-01/22-01/02, UR.BROJ: 2133-18-02-23-07, od dana 01.06.2023. godine)
· Plan vježbi civilne zaštite na području Općine Kamanje za 2023. godinu (KLASA: 240-01/22-01/01, UR.BROJ: 2133-18-02-23-02 od dana 09.03.2023. godine)
· Plan vježbi civilne zaštite na području Općine Kamanje za 2024. godinu (KLASA: 240-01/23-01/01, UR.BROJ: 2133-18-01-23-02 od dana 15.12.2023. godine)
· Odluka o povjerenicima civilne zaštite Općine Kamanje i njihovim zamjenicima (KLASA: 240-01/23-01/01, URBROJ: 2133-18-02-23-05 od dana 15.12.2023. godine)
· Plan vježbi civilne zaštite na području Općine Kamanje za 2025. godinu (KLASA: 240-01/24-01/01, UR.BROJ: 2133-18-02-24-01 od dana 19.11.2024. godine)

3. OPERATIVNE SNAGE SUSTAVA CIVILNE ZAŠTITE

3.1. Stožer civilne zaštite Općine Kamanje
          Stožer zaštite i spašavanja broji 8 članova i stručno je, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi općinski načelnik.
            Stožer civilne zaštite se aktivira kada se proglasi stanje neposredne prijetnje, katastrofe i velike nesreće.
             Kontakt podaci (adrese, fiksni i mobilni telefonski brojevi) kontinuirano se ažuriraju u planskim dokumentima.
Temeljem članka 21. i 24. Zakona o sustavu civilne zaštite (NN 82/15, 118/18, 31/20, 20/21, 114/22) te članka 5. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN br. 126/19 i 17/20), općinsko načelnik Općine Kamanje donio je dana 18.06.2021. godine, Odluku o osnivanju i imenovanju načelnika, zamjenika načelnika i članova Stožera civilne zaštite Općine Kamanje (KLASA:  810-03/21-01/01, UR. BROJ: 2133/22-01-21-04).
Općinsko načelnik Općine Kamanje dana 27.02.2023. godine donio je Odluku o izmjenama i dopunama Odluke o osnivanju i imenovanju načelnika, zamjenika načelnika i članova Stožera civilne zaštite Općine Kamanje (KLASA:  810-03/21-01/01, UR. BROJ: 2133-18-02-23-08).
Sukladno članku 17. stavak 3. Zakona o sustavu civilne zaštite, te članku 6. stavak 1. i 2.  Pravilnika o vrstama i načinu provođenja vježbi operativnih snaga sustava civilne zaštite, načelnik je donio Plan vježbi civilne zaštite na području Općine Kamanje za 2023. godinu, KLASA: 240-01/22-01/01, UR.BROJ: 2133-18-02-23-02 od dana 09.03.2023. godine, Plan vježbi civilne zaštite na području Općine Kamanje za 2024. godinu, KLASA: 240-01/23-01/01, UR.BROJ: 2133-18-01-23-02 od dana 15.12.2023. godine i Plan vježbi civilne zaštite na području Općine Kamanje za 2025. godinu, KLASA: 240-01/24-01/01, UR.BROJ: 2133-18-01-24-01 od dana 19.11.2024. godine

3.2. Operativne snage vatrogastva
Sustav vatrogastva je glavni nositelj cjelokupnog sustava civilne zaštite na području Općine. Vatrogasna društva imaju uglavnom zadovoljavajuću vatrogasnu opremu za sadašnje uvjete, međutim zbog očitih klimatskih promjena i tendencije porasta elementarnih nepogoda
potrebno je u narednom periodu poraditi na opremanju specifičnom opremom za te potrebe/uvjete (npr. čamac, zaštitna odijela za radove na vodi i sl.).
Broj, vrsta, opremljenost i veličina vatrogasnih postrojbi određena je Planom zaštite od požara Općine Kamanje, donesenim na temelju Procjene ugroženosti od požara.
Na području Općine Kamanje djeluje Vatrogasna zajednica  općine Kamanje koja je osnovana 2004. godine broji ukupno 210 članova raspoređenih u tri dobrovoljna vatrogasna društva koja djeluju na području općine Kamanje.

· DVD Kamanje 
· broji ukupno 113 članova
· Posjeduju: vozilo za gašenje i spašavanje, vozilo za prijevoz vatrogasaca, 2 prijenosne motorne pumpe, centralu za uzbunjivanje, radio postaja-kloska, 8 tonsku dizalicu, 13 tlačnih Ø52mm, 8 tlačnih Ø 75mm,  6 usisnih Ø110mm vatrogasnih cijevi, izolacijski aparat-komplet, ručna vatrogasna naprtnjača i ručna radio postaja 
· DVD Reštovo 
· broji 52 člana
· Posjeduju:  30 pjenila, 9 vatrogasnih zaštitnih opasača, 2 prijenosne ljestve, 9 vatrogasnih kaciga, 22 tlačne Ø52mm, 16 tlačnih Ø 75mm i 4 usisne Ø 110mm i 2 prijenosne motorne pumpe
· DVD Orljakovo 
· broji 45 članova
· Posjeduju: prijenosnu motornu pumpu, 1 usisnu Ø110mm, 4 tlačne Ø75mm i 6 tlačnih Ø52mm vatrogasnih cijevi, 2 vatrogasna kombinezona za požare raslinja, 7 vatrogasnih kaciga, 2 zaštitne vatrogasne čizme i 10 vatrogasnih zaštitnih opasača
· DVD Brlog – dana 28.04.2017. godine, Društvo prestaje sa radom. Razlog prestanka djelovanja: Odluka skupštine o prestanku Udruge 

Dobrovoljna vatrogasna društva u toku 2024. godine vršila su u vrijeme povećanih opasnosti od požara ophodnju i izviđanje terena.
Tokom godine pregledana je hidrantska mreža i ispitani su postojeći hidranti. U proljetnim mjesecima članovi DVD-a organizirali su spaljivanje korova na mjestima koja su potencijalna za izbijanje požara.
Mještani su također upoznati sa mjerama, vremenom i načinom spaljivanja korova na vlastitim površinama preko plakata i letaka tiskanih od strane Općine Kamanje.

Sredstva za civilnu zaštitu sukladno čl. 72. Zakona o sustavu civilne zaštite osiguravaju jedinice lokalne samouprave i uprave u okviru svog proračuna za potrebe područja iz svoje nadležnosti.

3.3. POVJERENICI I ZAMJENICI POVJERENIKA CIVILNE ZAŠTITE
Odlukom Općinskog načelnika Općine Kamanje o povjerenicima civilne zaštite Općine Kamanje i njihovih zamjenicima Netretić (KLASA: 240-01/23-01/01, URBROJ: 2133-18-02-23-05 od dana 15.12.2023. godine) za područje Općine Netretić imenovana su 4 povjerenika civilne zaštite i 4 zamjenika povjerenika po mjesnim odborima Općine Kamanje.

Temeljem članka 34. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) povjerenici i zamjenici povjerenika 
· sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
· daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
· sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
· organiziraju zaštitu i spašavanje pripadnika ranjivih skupina,
· provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite,

Povjerenici civilne zaštite i njihovi zamjenici dužni su se odazvati na poziv načelnika Stožera civilne zaštite.

U skladu sa člankom 3. i 4. Pravilnika o vođenju evidencije pripadnika operativnih snaga sustava civilne zaštite (NN 75/16), Općina Kamanje popunila je evidencijsku tablicu E-SCZ s podacima članova Stožera civilne zaštite Općine Kamanje.

Članovi Stožera civilne zaštite Općine Kamanje proveli su Program osposobljavanja stožera civilne zaštite, o čemu su izdane propisane Potvrde.

3.4. OPERATIVNE SNAGE HRVATSKOG CRVENOG KRIŽA – GRADSKO DRUŠTVO CRVENOG KRIŽA OZALJ
Operativne snage Hrvatskog Crvenog križa su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatskog Crvenog križa i planovima donesenih na temelju posebnog propisa kojim se uređuje područje djelovanja Hrvatskog Crvenog križa, odredbama Zakona o sustavu civilne zaštite i Državnom planu djelovanja civilne zaštite.

Sukladno odredbama Zakona o Hrvatskom Crvenom križu („Narodne novine“ broj 71/2010) kojim je propisana obveza financiranja društva Crvenog križa svih razina,  Gradskom društvu Crvenog križa Ozalj u 2024. godini doznačena su sredstva u ukupnom iznosu 2.280,00 eura.

3.5. OPERATIVNE SNAGE HRVATSKE GORSKE SLUŽBE SPAŠAVANJA  – HRVATSKA GORSKA SLUŽBA SPAŠAVANJA – STANICA KARLOVAC
Operativne snage Hrvatske gorske službe spašavanja su temeljena operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja, planovima civilne zaštite jedinica lokalne i područne (regionalne) samouprave, Zakona o sustavu civilne zaštite i Državnom planu djelovanja civilne zaštite.

Hrvatskoj gorskoj službi spašavanja – Stanici Karlovac dostavljen je Plan djelovanja civilne zaštite Općine Kamanje. 

Općinsko vijeće Općine Kamanje donijelo je Program javnih potreba u vatrogastvu za 2024. godinu (KLASA: 245-01/23-01/01, URBROJ: 2133-18-01-23-01 od dana 15.12.2023. godine)

Temeljem navedenog Programa Hrvatskoj gorskoj službi spašavanja – Stanica Karlovac u 2024. godini doznačena su sredstva u iznosu 300,00 eura.

3.6. PRAVNE OSOBE U SUSTAVU CIVILNE ZAŠTITE
Pravne osobe u sustavu civilne zaštite Općine Kamanje određene su u Odluci o određivanju operativnih snaga i pravnih osoba od interesa za sustav civilne zaštite Općine Kamanje (KLASA: 810-03/15-01/01, URBROJ: 2133/22-01-17-22 od dana 20.03.2017. godine).

FINANCIJSKI POKAZATELJI RAZVOJA SUSTAVA CIVILNE
ZAŠTITE NA PODRUČJU OPĆINE KAMANJE U 2024. GODINI

	RB
	OPIS POZICIJE U PRORAČUNU
	Planirano 2024. u eurima
	Realizirano 2024. u eurima

	1.
	VATROGASTVO
- opremanje, angažiranje, rad
vatrogasne zajednice i DVD-a
sa područja Općine Kamanje

	
13.500,00
	
13.345,45

	2.
	SLUŽBE KOJIMA JE
ZAŠTITA I SPAŠAVANJE
REDOVITA DJELATNOST
(Hrvatska gorska služba
spašavanja, Crveni Križ Ozalj)
	
2.580,00
	
2.580,00

	
UKUPNO ZA SUSTAV CIVILNE
ZAŠTITE
	
16.080,00
	
15.925,45




Prelazi se na slijedeću točku.

Ad8) Odluka o usvajanju Godišnjeg plana upravljanja imovinom u vlasništvu Općine Kamanje za 2025. godinu
Općina Kamanje izrađuje Plan upravljanja imovinom u vlasništvu Općine Kamanje. Plan se izrađuje na godišnjoj razini.
Plan upravljanja određuje kratkoročne ciljeve i smjernice upravljanja imovinom u vlasništvu Općine Kamanje, mora sadržavati detaljnu analizu stanja upravljanja pojedinim oblicima imovine u vlasništvu Općine Kamanje i godišnje planove upravljanja pojedinim oblicima imovine u vlasništvu Općine.
Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesena slijedeća
            Odluka o usvajanju Godišnjeg plana upravljanja imovinom u vlasništvu Općine Kamanje za 2025. godinu

Godišnji plan upravljanja imovinom u vlasništvu Općine Kamanje prilaže se uz ovaj zapisnik.

Prelazi se na slijedeću točku.

Ad9) 	Odluka o kratkoročnom kreditu – dopušteno prekoračenje po transakcijskom računu Općine Kamanje u 2024. godini
Načelnik je pojasnio kako se ne radi o klasičnom kreditnom zaduženju, već se radi o odobrenju minusa po žiro računu. Sa Privrednom banko je odrađen postupak odobravanja, ali je potrebna još ova odluka kako bi se mogao sklopiti ugovor.
 
Prijedlog Odluke je dan na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesena slijedeća
Odluka o kratkoročnom kreditu – dopušteno prekoračenje po transakcijskom računu Općine Kamanje u 2024. godini

Članak 1.
	Odlukom o kratkoročnom kreditu - dopušteno prekoračenje po transakcijskom računu Općine Kamanje u 2024.. godini odobrava se prekoračenje po žiro računu Općine Kamanje otvorenom kod Privredne banke Zagreb IBAN HR82 2340 0091 8623 0000 7, uzimanjem kratkoročnog kredita u iznosu od 100.000,00 eura.

Članak 2.
	Općina Kamanje zadužit će se sukladno uvjetima Privredne banke Zagreb d.d.

Članak 3.
	Kratkoročni kredit će se koristiti za premošćivanja jaza nastalog zbog različite dinamike priljeva sredstava i dospijeća obaveza.

Članak 4.
	Povrat kredita osigurat će se iz sredstava odobrenih projekta iz EU i nacionalnih fondova, a koja će Općini Kamanje biti doznačena tijekom i nakon realizacije projekta i prihvaćanja završnog izvješća o projektu. 

Članak 5.
	Ovlašćuje se općinski načelnik Općine Kamanje za zaključivanje Ugovora o kratkoročnom kreditu. 

Članak 6.
	Ova Odluka objaviti će se u Glasniku Općine Kamanje.


Prelazi se na slijedeću točku.

[bookmark: _Hlk183645421]Ad10) Odluka o produženju najma obrtu za tetoviranje Oblivion Tattoo, vl. Sandrino Ribarić 
Pročelnica je obrazložila kako smo temeljem natječaja o zakupu ugovorili sa obrtom za tetovažu najam na godinu dana koji ističe sada u prosincu. Tako kratak rok je iz razloga što se čeka odobravanje projekta – multifunkcionalno igralište, kojim bi se taj prostor uređivao. S obzirom da ne znamo kada će projekt biti odobren, prostor ne možemo dati u najam na duže vrijeme. Stoga se predlaže da se postojeći ugovor produži još na godinu dana, odnosno dok ne dobijemo rezultate natječaja za projekt.

Prijedlog Odluke je dan na raspravu.
Nitko se nije javio za raspravu.
Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 4 glasa ZA.

Utvrđuje se da je donesena slijedeća
[bookmark: _Hlk172549775]
Odluka o produženju najma obrtu za tetoviranje Oblivion Tattoo, vl. Sandrino Ribarić

Članak 1.
	Općina Kamanje, kao zakupodavac poslovnog prostora u Kamanju, na adresi Kamanje 106, na k.č.br. 1254/3 k.o. Brlog Ozaljski, u prizemlju zgrade, ukupne površine 38,30 m2, produžit će Ugovor o zakupu poslovnih prostorija, KLASA: 372-03/23-01/05, URBROJ: 2133-18-02-23-08 od dana 13. prosinca 2023. godine, sklapanjem novog Ugovora o zakupu sa dosadašnjim zakupnikom Obrt za tetoviranje OBLIVION TATTOO, vl. Sandrino Ribarić, OIB: 13881898522, sa sjedištem u Kamanju, Orljakovo 19.

Članak 2.
	Ugovor o zakupu za poslovni prostor iz članka 1. zaključiti će se na određeno vrijeme na rok od 1 godine, počevši od dana potpisivanja Ugovora.

Članak 3.
	Općina Kamanje i Obrt za tetoviranje OBLIVION TATTOO, vl. Sandrino Ribarić, OIB: 13881898522, sa sjedištem u Kamanju, Orljakovo 19, sklopiti će Ugovor o zakupu poslovnog prostora iz članka 1. ove Odluke na rok određen člankom 2. ove Odluke. 

Članak 4.
	Za provođenje ove Odluke zadužuje se Jedinstveni upravni odjel Općine Kamanje. 

Članak 5. 
	Ova Odluka stupa na snagu osmog dana od dana objave u „Glasniku Općine Kamanje“.





Predsjednik Općinskog vijeća zahvalio je zaključio sjednicu u 19:15 sati, zahvalio svima na uspješnom radu u prethodnoj godini i cijelom mandatu.


Zapisničar:                                                                                                                          Predsjednik Općinskog vijeća:
Anita Matešić Štajcer                                                                                                                      Ivan Lukunić

                 REPUBLIKA HRVATSKA   KARLOVAČKA ŽUPANIJA                                  OPĆINA KAMANJE                            OPĆINSKO VIJEĆE     KLASA: 023 - 01/2 1 - 01/03   UR.BROJ: 2133 - 18 - 01 - 2 4 - 2 1   U Kamanju,  19 . 1 2 .2024.   godine             PREDMET: ZAPISNIK SA  2 1 . SJEDNICE OPĆINSKOG VIJEĆA OPĆINE KAMANJE     Sjednica je započela u 1 8 :00 sati u prostorima vijećnice Općine Kamanje.     Sjednici su nazočili: Ivan Lukunić,  Josip Ribarić ,   Stjepan Maršić , Dragutin Ivančić     Nenazočni: Ana Ladika ,  Ružica Brgan ,   Kristina Novosel Mihalić     Od predstavnika izvršne vlasti:    -   načelnik Općine Kamanje Damir Mateljan     Zapisničar:  Anita Matešić Štajcer     Utvrđuje se da je prisutno  4 , od ukupno 7 vijećnika, te je utvrđen kvorum za donošenje odluka.      Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne .     Predlaže slijedeći:   DNEVNI RED:   1.   Aktualni sat   2.   Realizacija točaka i prihvaćanje zapisnika sa 20. sjednice Općinskog vijeća   3.   Odluka o visini poreznih stopa poreza na dohodak Općine Kamanje   4.   Donošenje Proračuna Općine Kamanje za 2025. godinu s projekcijama za 2026. i 2027. godinu i Programa za 2025.  godinu:   a)   Program građenja komunalne infrastrukture u 2025. godini   b)   Program održavanja komunalne infrastrukture u 2025. godini   c)   Program javnih potreba u kulturi za 2025. godinu   d)   Program javnih potreba u sportu za 2025. godinu   e)   Program utroška sredstava šumskog doprinosa u 2025. godini   f)   Program utroška naknade za zadržavanje nezakonito izgrađenih zgrada u prostoru u 2025. godini   g)   Program javnih potreba u vatrogastvu za 2025. godinu   h)   Socijalni Program Općine Kamanje za 2025. godinu   5.   Odluka o izvršenju Proračuna Općine Kamanje za 2025. godinu   6.   III. Izmjene i dopune Proračuna Općine Kamanje za 2024. godinu   7.   Analiza stanja sustava civilne zaštite na području Općine Kamanje za 2024. godinu   8.   Odluka o usvajanju Godišnjeg plana upravljanja imovinom u vlasništvu Općine Kamanje za 2025. godinu   9.   Odluka o kratkoročnom kreditu  –   dopušteno prekoračenje po transakcijskom računu Općine Kamanje u 2024. godini   10.   Odluka o produženju najma obrtu za tetoviranje Oblivion Tattoo, vl. Sandrino Ribarić                              Predloženi dnevni red  sa proširenom točkom  dan je na glasanje te je jednoglasno,  sa  6   glas ova   „ZA“ prihvaćen.     Ad1 )   Aktualni sat   Pod ovom točkom nije bilo   pitanja .     Predsjednik je zaključio aktualni sat te se prešlo na sljedeću točku dnevnog reda.     Ad2)   Realizacija točaka i prihvaćanje zapisnika sa  20 . sjednice Općinskog vijeća   

